SINGER สุดยอด! พุ่งชนซิลลิ่ง กูรูมอง “เก็งกำไร” ตามกลุ่ม
SINGER สุดยอด! พุ่งชนซิลลิ่ง กูรูมอง "เก็งกำไร" ตามกลุ่ม
21 มิ.ย. 2559

ผู้สื่อข่าวรายงานว่า ราคาหุ้นบริษัทซิงเกอร์ประเทศไทยจำกัด (มหาชน) หรือ SINGER ณ.เวลา 12.29 น.ราคาพุ่งชนซิลลิ่ง 29.14% มาอยู่ที่ 11.30 บาท เพิ่มขึ้น 2.55 บาท มูลค่าซื้อขาย 121.94 ล้านบาท โดยเปิดตลาดที่ 8.75 บาท ราคาปรับตัวขึ้นสูงสุดที่ 11.30 บาท และราคาปรับตัวลงต่ำสุดที่ 8.75 บาท
ด้านนายณัฐชาต เมฆมาสิน ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.ทรีนีตี้ เปิดเผยว่า ราคาหุ้น SINGER เช้านี้ปรับตัวขึ้นสูง คาดว่าจะเป็นการเก็งกำไรตามกลุ่ม โดย บมจ.เจ มาร์ท (JMART) และบมจ. เจ เอ็ม ที เน็ทเวอร์ค เซอร์วิสเซ็ส (JMT) ได้ปรับตัวขึ้นค่อนข้างแรงในช่วงนี้
อีกทั้งหุ้น SINGER ก็ยัง Laggard กว่ากลุ่มค้าปลีก เพราะราคาหุ้นไม่ค่อยปรับตัวขึ้นไป ทำให้ยังเทรด P/E ที่ถูกกว่าตัวอื่น ๆ ในกลุ่มพร้อมให้แนวต้าน 11.20-11.30 บาท และมีจุด Stop loss ที่ 10.50 บาท